CELEX: 62011CA0061
Language: mt
Date: 2011-04-28 00:00:00
Title: Kawża C-61/11 PPU: Sentenza tal-Qorti tal-Ġustizzja (L-Ewwel Awla) tat- 28 ta’ April 2011 (talba għal deċiżjoni preliminari tal-Corte di Appello di Trento — l-Italja) — proċeduri kriminali kontra Hassen El Dridi alias Karim Soufi (Spazju ta’ libertà, sigurtà u ġustizzja — Direttiva 2008/115/KE — Ritorn ta’ ċittadini ta’ pajjiżi terzi b’residenza illegali — Artikoli 15 u 16 — Leġiżlazzjoni nazzjonali li tipprovdi piena ta’ priġunerija għaċ-ċittadini ta’ pajjiżi terzi b’residenza illegali fil-każ ta’ rifjut li tiġi obduta ordni li jitħalla t-territorju ta’ Stat Membru — Kompatibbiltà)

25.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 186/8
            
         Sentenza tal-Qorti tal-Ġustizzja (L-Ewwel Awla) tat-28 ta’ April 2011 (talba għal deċiżjoni preliminari tal-Corte di Appello di Trento — l-Italja) — proċeduri kriminali kontra Hassen El Dridi alias Karim Soufi
   (Kawża C-61/11 PPU) (1)
   
   (Spazju ta’ libertà, sigurtà u ġustizzja - Direttiva 2008/115/KE - Ritorn ta’ ċittadini ta’ pajjiżi terzi b’residenza illegali - Artikoli 15 u 16 - Leġiżlazzjoni nazzjonali li tipprovdi piena ta’ priġunerija għaċ-ċittadini ta’ pajjiżi terzi b’residenza illegali fil-każ ta’ rifjut li tiġi obduta ordni li jitħalla t-territorju ta’ Stat Membru - Kompatibbiltà)
   2011/C 186/14
   Lingwa tal-kawża: it-Taljan
   
      Qorti tar-rinviju
   
   Corte di Appello di Trento
   
      Parti fil-proċedura kriminali prinċipali
   
   Hassen El Dridi alias Karim Soufi
   
      Suġġett
   
   Talba għal deċiżjoni preliminari — Corte di Appello di Trento — Interpretazzjoni tal-Artikoli 15 u 16 tad-Direttiva 2008/115/KE tal-Parlament Ewropew u tal-Kunsill, tas-16 ta’ Diċembru 2008, dwar standards u proċeduri komuni fl-Istati Membri għar-ritorn ta’ ċittadini ta’ pajjiżi terzi li jkunu qegħdin fil-pajjiż illegalment (ĠU L 348, p. 98) — Ritorn ta’ ċittadini ta’ pajjiżi terzi b’residenza illegali — Kundizzjonijiet għad-detenzjoni għall-finijiet ta’ ripatrijazzjoni — Applikabbiltà diretta — Leġiżlazzjoni nazzjonali li tipprovdi piena ta’ priġunerija ta’ mhux iktar minn erba’ snin għal ċittadin ta’ pajjiż terz li jkompli jirrisjedi illegalment fit-territorju nazzjonali wara li jkun ġie nnotifikat b’ordni ta’ ripatrijazzjoni
   
      Dispożittiv
   
   Id-Direttiva 2008/115/KE tal-Parlament Ewropew u tal-Kunsill, tas-16 ta’ Diċembru 2008, dwar standards u proċeduri komuni fl-Istati Membri għar-ritorn ta’ ċittadini ta’ pajjiżi terzi li jkunu qegħdin fil-pajjiż illegalment, b’mod partikolari l-Artikoli 15 u 16 tagħha, għandha tiġi interpretata fis-sens li tipprekludi leġiżlazzjoni ta’ Stat Membru, bħal dik inkwistjoni fil-kawża prinċipali, li tipprovdi għall-applikazzjoni ta’ piena ta’ priġunerija għal ċittadin ta’ pajjiż terz b’residenza illegali sempliċement minħabba l-fatt li, bi ksur ta’ ordni li jitlaq mit-territorju ta’ dan l-Istat f’terminu determinat, tali ċittadin jibqa’ fuq l-imsemmi territorju mingħajr motivazzjoni ġġustifikata.
   
      (1)  ĠU C 113, 09.04.2011